b'\n_START_ARTICLE_\nFranjo Fijav\xc5\xbe\n_START_SECTION_\n\xc5\xbdivljenje in delo\n_START_PARAGRAPH_\nLeta 1940 je kon\xc4\x8dal \xc5\xa1olo za tr\xc5\xbene in\xc5\xa1pektorje v Zagrebu. Kot tr\xc5\xbeni in\xc5\xa1pektor in upravnik prehranjevalnega urada je slu\xc5\xbeboval v Celju. \xc4\x8clan Komunisti\xc4\x8dne partije Jugoslavije je postal 1935. Od 1941 je bil aktivist in \xc4\x8dlan mestnega odbora Osvobodilne fronte Celje. Od tam je od\xc5\xa1el na Hrvatsko, bil v letih 1943-1944 partizan v 13. brigadi Rade Kon\xc4\x8dar, nato v Sloveniji \xc5\xa1ef sanitete 7. korpusa ter referent za \xc5\xa0tajersko in Koro\xc5\xa1ko na oddelku za preskrbo in trgovino pri SNOS. Po osvoboditvi je sprva delal v ministrstvu za trgovino v vladi Ljudske republike Slovenije, nato je bil do leta 1972 direktor podjetja Sadje in Slovenija Sadje. Pospe\xc5\xa1eval je razvoj sadjarstva in sodeloval pri gradnji hladilnic v Zalogu pri Ljubljani in Bohovi. Kot zunanji sodelavec Muzeja novej\xc5\xa1e zgodovine v Celju se je ukvarjal z zgodovino NOB.'